**Vanredni parlamentarni izbori** u Republici Makedoniji su raspisani za 1. jun 2008. godine. Ovi izbori će se održati pošto je Parlament Republike Makedonije (Sobranje) izglasao svoje raspuštanje oko 2 sata posle ponoći 12. aprila 2008. godine. Pre glasanja predhodila je dvodnevna rasprava. Vanredne izbore je predložila albanska partija Demokratska unija za integracije (mak. *Демократска Партија на Албанците*) pošto je Grčka stavila veto na priključenje Republike Makedonije NATOu, na samitu u Bukureštu, zbog spora oko imena Republike Makedonije. Zahtev za vanredne izbore je podržala vladajuća koalicija stranaka: VMRO-DPMNE i Demokratske partije Albanaca (mak. *Demokratska Partija na Albancite*); opozicioni Socijaldemokratski savez Makedonije (mak. *Социјалдемократски Сојуз на Македонија*) i Liberalno-demokratska partija su bojkotovale glasanje i napustile zasedanje. Ove opozicione partije su želele da odgode izbore za jesen, a postoje tvrdnje da je u toku glasanja vladajuća koalicija više puta prekršila zakonske propise i poslovnik o radu parlamenta. Pošto su ove dve opozicione partije napustile glasanje svih 70 prisutnih poslanika (od ukupno 120) glasalo za vanredne izbore. Od izdvajanja Makedonije iz SFRJ, pre ovih, nikada nisu održani vanredni parlamentarni izbori.

Pravila
-------

Izbori su održani po proporcijalnom modelu u šest izbornih jedinica. Pravo glasa imlo je 1.779.116 građana. Dan pred glasanje uvedena je izborna tišina, a biračka mesta su 1. juna bila otvorena od 7.00 do 19.00. Državna izborna komisija je bila dužna da preliminarne rezultate objavi u roku od 12 sati od zatvaranja biračkih mesta, a konačne nakon 24 časa. Pred izbore je najavljeno da će ih posmatrati 270 pretstavnika Kancelarije OEBS za demokratske institucije i ljudska prava i 3.500 predstavnika građanskog udruženja „MOST".

Rezultati izbora
----------------

Na izbore je izašlo 1.031.632 građana ili 57,99 % upisanih birača. Od ukupnog broja glasova bilo je 1.000.976 važećih glasova i 30.656 nevažećih glasačkih listića. Ostalo je neupotrebljeno je 721.477 glasačkih listića.

Odmah posle prvih preliminarnih rezultata bilo je vidljivo da je koalicija „Za bolju Makedoniju" (mak. *Za podobra Makedonija*) dobila apsolutnu većinu u parlamentu. Prema preliminarnim rezultatima ova koalicija je dobila 64, od ukupno 120 poslaničkih mesta koliko se nalazi u Skupštini Republike Makedonije. Ova koalicija je, prema preliminarnim rezultatima od 16:28 časova, 3. juna 2008. godine, dobila 482.842 glasova što iznosi 48,24% od ukupnog broja važećih glasačkih listića. Posle ove koalicije sledi koalicija „Sunce – Koalicija za Evropu" (mak. *Sonce koalicija za Evropa*) koja bi trebalo da ima 28 poslaničkih mesta u skupštini. Prema preliminarnim rezultatima ova koalicija je osvojila 233.371 glasova, što iznosi 23,31% od ukupnog broja važećih glasačkih listića.

Vođa VMRO-DPMNE-a i koalicije „Za bolju Makedoniju" i trenutni premijer Makedonije, Nikola Gruevski, objavio je pobedu rekavši da je ovo prvi put u istoriji Republike Makedonije da je jedna partija ili koalicija osvojila ovoliko mesta u Makedonskoj skupštini, što pokazuje da je Vlada Makedonije radila veoma teško prethodnih 20 meseci i da su to građani nagradili.

Vođa koalicije oko SDSMa, Radmila Šekerinska, prihvatila je poraz i izjavila da ona prihvata odgovornost za poraz. Ona je takođe podsetila da je rezultat izbora bio oko 2:1 u korist koalicije oko VMRO-DPMNE-a, a ne 3:1 koliki je bio rejting partija pre raspisivanja izbora.

Partija za demokratski prosperitet je posle izbora, 3. juna 2008. godine izjavila da će se ujediniti sa DPA.

| Stranke i koalicije | Glasovi | % | Poslanika |
| --- | --- | --- | --- |
| Za bolju Makedoniju | Unutrašnja makedonska revolucianorna organizacija;Demokratska
partija za Makedonsko nacionalno jedinstvo | 482.842 | 48,24% |  |
| Socijalistička partija Makedonije |  |
| Demokratski savez |  |
| Demokratska obnova Makedonije |  |
| Demokratska stranka Turaka Makedonije |  |
| Demokratska stranka Srba u Makedoniji |  |
| Savez makedonskih Roma |  |
| Unutrašnja makedonska revolucianorna organizacija-Makedonska |  |
| Ujedinjena stranka za emancipaciju |  |
| Stranka za pravdu |  |
| Stranka demokratske akcije u Makedoniji |  |
| Stranka Vlaha u Makedoniji |  |
| Stranka za integraciju Roma |  |
| Narodni pokret Makedonije |  |
| Bošnjačka demokratska stranka |  |
| Stranka zelenih |  |
| Demokratska unija roma |  |
| Radnička zemljoradnička stranka Republike Makedonije |  |
| Partija za potpunu emancipaciju Roma |  |
| Sunce – Koalicija za Evropu | SDSM | 233.371 | 23,31 |  |
| Nova socijaldemokratska stranka |  |
| Liberalno-demokratska stranka |  |
| Liberalna stranka Makedonije |  |
| Nova alternativa |  |
| Zelena stranka Makedonije |  |
| Stranka penzionera Republike Makedonije |  |
| Demokratska stranka Vlaha u Makedoniji |  |
| DUI | 111.407 | 11,13 |  |
| DPA | 105.293 | 10,52 |  |
| Stranka za evropsku budućnost | 14.502 | 1.45 |  |
| Stranka za demokratski prosperitet | 11.169 | 1,12 |  |
| Demokratska unija Albanaca | 7.193 | 0,72 |  |
| Socijaldemokratska stranka Makedonije | 6.425 | 0,64 |  |
| Stranka slobodnih demokrata | 4.424 | 0,44 |  |
| TMORO – VEP | 4.322 | 0,42 |  |
| Radikalna stranka Srba u Makedoniji | 4.313 | 0,42 |  |
| Savez Titovih levih sila | 3.937 | 0,38 |  |
| Pokret za nacionalno jedinstvo Turaka | 3.749 | 0,37 |  |
| Nacionalna demokratska unija | 3.213 | 0,31 |  |
| Grupa građana PM | 2.745 | 0,27 |  |
| VMRO–DP | 2.353 | 0,24 |  |
| TMRO | 1.872 | 0,18 |  |
| Grupa građana PG | 464 | 0,05 |  |
| Ukupno izašlih 57,99% | 1.031.632 | 100.0 | **120** |
| Izvor: Državna izvorna komisija |

Izvori
------

1. ↑   International Herald Tribune
2. ↑   AFP (Gugl NJuz)
3. 1 2 3  „Članak u Politici". Arhivirano iz originala na datum 2008-04-20. Pristupljeno 2008-04-25.
4. ↑   Arhivirano 2014-02-02 na Wayback Machine-u The Earth Times
5. ↑  „Izborite zakažani za 1 juni (Izbori zakazani za 1. juni)" (Makedonski). *A1 News*. 12. 4. 2008. Pristupljeno 13. 4. 2002.
6. 1 2 3 4 5  Rezultati izbora koje je Državna izborna komisija objavila 03. juna 2008. godine u 16:28 časova nakon obrađenih 99,06 % biračkih mesta
7. ↑  www.idividi.com.mk[*mrtav link*]
8. ↑  www.idividi.com.mk[*mrtav link*]
9. 1 2  Članak o izborima na sajtu RTS-a
10. ↑